ન્યાય સંપર્ક નામના આ પ્રોજેક્ટમાં લોકોને એક જ સ્થળેથી વિવિધ સુવિધા મળશે. જેમાં કાનૂની સહાય મેળવતી વ્યકિતઓને તેમના કેસની સલાહ, પેન્ડિંગ કેસને લગતી તમામ માહિતી મળશે. આ પ્રોજેક્ટ અંતર્ગત લીગલ સર્વિસીસ ઓથોરિટીના પેનલ એડ્વોકેટ અને પેરા લીગલ વોલેન્ટિયર્સ પણ મળી રહેશે, મહત્વની વાત એ છે કે ગુજરાતની જેલ અને સબ જેલમાં રહેલા કાચા કામના કેદીઓને ફાળવવામાં આવેલા લીગલ એઇડના વકીલ સાથે તેઓ વીડિયો કોન્ફરન્સથી સીધી વાત કરી શકશે. આ સિવાય સરકારની વિવિધ યોજનાઓના લાભો અંગેની માહિતી પણ પૂરી પાડવામાં આવશે.